Ovis

Ovis is e geslacht van hoefbeestn van de familie van de holhoornign (Bovidae), oenderfamilie van de bukn (Caprinae). De gedomesticeerde schoapn moakn deel uyt van 't geslacht Ovis en ze stamn verzekers of van de wilde moeflong van Midn- en Zuydwest-Azië. 

Schoapn zyn redelyk kleene in vergelykynge met andere hoefbeestn. De ventjes wordn ramn genoemd, de wuyvetjes ooin en de joengsjes lammetjes. By wilde schoapn hèn zowel ramn of ooin hoorns, sommigte gedomesticeerde soortn ook, moa nie allemolle. Wilde schoapn zyn over 't algemeen te vyndn in heuvelachtige of bergachtige streekn. Hunder eetn bestoat  surtout uyt grasn, moar ook uyt andere plantn. Lyk d' andere herkauwers hèn z' e moage mè vier koamers, die e rolle speelt by 't verteirn van de voedynge. 't Lyf van wilde schoapn en sommigte gedomesticeerde rasn is bedekt met e dikke vacht vor hunder te beschermn teegn de koude.  

Schoapn zyn sociale beestn en leevn in grote kuddes. De ventjes gebruykn hunder hoorns vo mè mekoar te vechtn vo dominansje en 't recht vo mè wuyvetjes te poarn. 
 Soortn 
 Ovis ammon (Argali)
 Ovis aries (Schoap)
 Ovis canadensis (Dikhoornschoap)
 Ovis dalli (Dall-schoap)
 Ovis gmelini (Moeflong)
 Ovis nivicola (Sneeuwschoap)
 Ovis vignei (Oerial)

Categorie:Bovidae